ลักษณะการประกอบธุรกิจ

1.  ความเป็นมา

บริษัทเริ่มประกอบธุรกิจผลิตและจัดจำหน่ายผลิตภัณฑ์ไก่สดแช่แข็งและผลพลอยได้จากการชำแหละไก่
ทั้งในประเทศและต่างประเทศตั้งแต่ปี 2524 และในปี 2545 นี้ กลุ่มตระกูลศิริมงคลเกษม
ยังคงถือหุ้นในอัตราส่วนร้อยละ 60.03 ของจำนวนหุ้นที่จำหน่ายได้แล้วทั้งหมดของบริษัท

ภาพรวมการประกอบธุรกิจของบริษัท

ส่วนงานชำแหละไก่

99.99% 99.99% 96.75% 99.99%

บจ.ฟาร์มกรุงไทย บจ. เอ็มเคเอสฟาร์ม บมจ.กรุงไทยอาหารสัตว์ บจ.จีเอฟ ฟู้ดส์ 

49.00%

บจ.แมคคีย์ ฟู้ด เซอร์วิสเซส

(ประเทศไทย)

บริษัท จีเอฟพีที จำกัด (มหาชน) เริ่มจดทะเบียนบริษัทเมื่อวันที่ 25 พฤศจิกายน 2524
และเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 27 มกราคม 2535
ปัจจุบันบริษัทมีทุนจดทะเบียน 1,000,000,000 บาท เรียกชำระแล้ว 626,910,500 บาท บริษัท
จีเอฟพีที จำกัด (มหาชน) เป็นบริษัทแม่ของกลุ่ม
ดำเนินธุรกิจการผลิตและจัดจำหน่ายผลิตภัณฑ์ไก่สดแช่แข็งและผลพลอยได้จากการชำแหละไก่ภายใต้เครื่องหมายการค้าของบริษัทและของลูกค้า
โดยจัดจำหน่ายทั้งในประเทศและต่างประเทศ โดยมีกำลังการผลิตรวมเท่ากับ 102,000 ตัน
โดยมีโรงงานเพียงแห่งเดียว ตั้งอยู่ที่จังหวัดสมุทรปราการ บริษัท จีเอฟพีที จำกัด (มหาชน)
และบริษัทย่อย ประกอบธุรกิจอุตสาหกรรมการเกษตรครบวงจร
โดยมีผลิตภัณฑ์หลักที่สามารถแบ่งได้เป็น 5 สาย คือ สายธุรกิจชำแหละไก่ สายธุรกิจโรงฟักไข่
สายธุรกิจฟาร์มเลี้ยงไก่ สายธุรกิจอาหารสัตว์ และสายธุรกิจผลิตและจำหน่ายผลิตภัณฑ์อาหารแปรรูป

การดำเนินธุรกิจของทั้งกลุ่มบริษัท จีเอฟพีที จำกัด (มหาชน) เป็นลักษณะต่อเนื่องครบวงจร
โดยเริ่มต้นตั้งแต่ การลงทุน 99.99 % ในบริษัท ฟาร์มกรุงไทย จำกัด ซึ่งมีทุนจดทะเบียน 350
ล้านบาท ซึ่งดำเนินธุรกิจสายโรงฟักไข่
โดยซื้อไก่พ่อแม่พันธุ์จากฟาร์มปู่ย่าพันธุ์เพื่อนำมาเลี้ยงและผลิตลูกไก่เนื้อและลูกไก่ไข่
แล้วจำหน่ายลูกไก่เนื้อทั้งหมดให้กับบริษัท เอ็มเคเอส ฟาร์ม จำกัด และบริษัท กรุงไทยอาหารสัตว์
จำกัด (มหาชน) ส่วนลูกไก่ไข่จำหน่ายให้ผู้เลี้ยงอิสระทั่วไปที่ทำฟาร์มเลี้ยงไก่ไข่
ปัจจุบันบริษัทมีกำลังการผลิตสำหรับลูกไก่เนื้อเท่ากับ 76 ล้านตัว ส่วนกำลังการผลิตลูกไก่ไข่เท่ากับ
5 ล้านตัว โดยมีฟาร์มเลี้ยงไก่เนื้อจำนวน 6 ฟาร์ม และฟาร์มเลี้ยงไก่ไข่จำนวน 1 ฟาร์ม
ซึ่งฟาร์มทั้งหมดตั้งอยู่ที่จังหวัดชลบุรี

บริษัทได้ลงทุน 99.99 % ในบริษัท เอ็มเคเอส ฟาร์ม จำกัด โดยมีทุนจดทะเบียน 550 ล้านบาท
ดำเนินธุรกิจสายฟาร์มเลี้ยงไก่ บริษัทรับซื้อลูกไก่เนื้อจากบริษัท ฟาร์มกรุงไทย จำกัด
นำมาเลี้ยงเองในฟาร์ม จนอายุครบ 41-43 วัน จะขายให้กับบริษัทแม่ คือ บริษัท จีเอฟพีที จำกัด
(มหาชน) ปัจจุบันบริษัทมีกำลังการผลิตรวมเท่ากับ 40 ล้านตัว โดยมีฟาร์มเลี้ยงไก่เนื้อทั้งหมด 8
ฟาร์ม ซึ่งฟาร์มเลี้ยงไก่เนื้อทั้งหมดตั้งอยู่ที่จังหวัดชลบุรี

บริษัทได้ลงทุน 99.99 % ในบริษัท จีเอฟ ฟู้ดส์ จำกัด ซึ่งมีทุนจดทะเบียน 30 ล้านบาท
ดำเนินธุรกิจสายผลิตและจำหน่ายผลิตภัณฑ์อาหารแปรรูป-ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท ปัจจุบันบริษัทมีกำลังการผลิตรวมเท่ากับ
4,000 ตัน โดยมีโรงงานอยู่ 1 แห่ง ตั้งอยู่ที่จังหวัดสมุทรปราการ

บริษัทได้ลงทุน 96.75 % ในบริษัท กรุงไทยอาหารสัตว์ จำกัด (มหาชน) ซึ่งมีทุนจดทะเบียน 400
ล้านบาท ดำเนินธุรกิจผลิตอาหารสัตว์ภายใต้เครื่องหมายการค้าของบริษัท
ปัจจุบันบริษัทมีกำลังการผลิตรวมเท่ากับ 470,000 ตัน โดยมีโรงงานผลิตอาหารสัตว์บก 1 แห่ง
และมีโรงงานผลิตอาหารสัตว์น้ำ 2 แห่ง ซึ่งโรงงานทั้ง 3 แห่ง ตั้งอยู่ที่จังหวัดสมุทรปราการ

บริษัทได้ลงทุน 49 % ในบริษัท แมคคีย์ ฟู้ด เซอร์วิสเซส (ประเทศไทย) จำกัด
โดยมีทุนจดทะเบียน 100 ล้านบาท ดำเนินธุรกิจสายผลิตและจำหน่ายผลิตภัณฑ์อาหารแปรรูป
โดยที่สินค้าที่ผลิตจะเป็นสินค้าที่จำหน่ายให้กับร้านแมคโดนัลด์ทั้งในประเทศ และต่างประเทศ
ปัจจุบันบริษัทมีกำลังผลิตรวมเท่ากับ 7,000 ตัน โดยมีโรงงานอยู่ 1 แห่ง
ตั้งอยู่ที่จังหวัดสมุทรปราการ

โครงสร้างรายได้

[TABLE]

หมายเหตุ GFPT หมายถึง บริษัท จีเอฟพีที จำกัด (มหาชน)

  FKT หมายถึง บริษัท ฟาร์มกรุงไทย จำกัด

  MKS หมายถึง บริษัท เอ็มเคเอส ฟาร์ม จำกัด

  KT หมายถึง บริษัท กรุงไทยอาหารสัตว์ จำกัด (มหาชน)

  GFF หมายถึง บริษัท จีเอฟ ฟู้ดส์ จำกัด

ในปี 2545 บริษัท จีเอฟพีที จำกัด (มหาชน) ถือหุ้นในบริษัท กรุงไทยอาหารสัตว์ จำกัด (มหาชน)
คิดเป็นร้อยละ 96.75 ส่วน ในปี 2544-2543 บริษัท จีเอฟพีที จำกัด (มหาชน) ถือหุ้นในบริษัท
กรุงไทยอาหารสัตว์ จำกัด (มหาชน) คิดเป็นร้อยละ 70.28

บริษัท จีเอฟพีที จำกัด (มหาชน) และบริษัทย่อย ประกอบธุรกิจ 5 ประเภท คือ ธุรกิจชำแหละไก่
ธุรกิจโรงฟักไข่ ธุรกิจฟาร์มเลี้ยงไก่ ธุรกิจอาหารสัตว์ และธุรกิจเกี่ยวกับผลิตภัณฑ์อาหารแปรรูป

ในปี 2545 บริษัทมีรายได้จากธุรกิจชำแหละไก่คิดเป็นร้อยละ 52.00
ธุรกิจอาหารสัตว์คิดเป็นร้อยละ 43.89 ส่วนธุรกิจผลิตภัณฑ์อาหารแปรรูปคิดเป็นร้อยละ 2.06
ธุรกิจโรงฟักไข่คิดเป็นร้อยละ 2.03 และธุรกิจฟาร์มเลี้ยงไก่คิดเป็นร้อยละ 0.02